Tigè mahèsiswè Bina Nusantara University atau Binus pêrnèh ngêjè robot dêngan konsèp Intelligent Humanoid Robot sêhinggè mampu ngênalin mukè, ucapan manusiè dalêm bahasè Indonèsia, amè nanggêpin dalêm bahasè Indonèsia jugè. Robot êni têrdiri atas duè sistim, yakni robot system amè raspberry pi system. Robot system bêrgunè pêranti sistim pêrgêrakan montor, sêdêngkan raspberry pi system bêrtujuan pêranti sistim kontrol robot. Bêrikut carè gawè robot êni sêcarè singkat. Pêrtamè, robot bakal ngêdètèksi mukè pênggunè, têrus têrjadi prosès pêlatian pêngênalan mukè. Abis ntu, raspberry pi system ngirimin sinyal kê pêngontrol robot pêranti ngêgêrakin montor robot. Padè prosès ênilah robot bakal ngêbaca sinyal nyang masup amè kêmudian ngasih tanggêpan kêpadè pênggunè dêngan ngucapin salam. Karang robot canggih êni mampu ngêlakuin intêraksi amè manusiè sêpêrti bêcêritè, ngasih salam, amè maènin musik.